प्रधानमन्त्री देउवाले भुटानी समकक्षी छिरिङ तोब्गेलाई बाँकी भुटानी शरणार्थी फिर्ता लैजान आग्रह गरेका छन् । राष्ट्रसंघ मुख्यालयमा भएको तोब्गेसँगको भेटवार्तामा उनले तेस्रो मुलुक पुन:स्थापना भएर बाँकी रहेका आफ्ना नागरिक फिर्ता लैजान आग्रह गरेका थिए । प्रत्युत्तरमा तोब्गेले वार्ताबाट शरणार्थी समस्या समाधान गर्न आफ्नो सरकार तयार रहेको बताए । त्यस अवसरमा दुई मुलुकबीचका आपसी हित र सम्बन्धका बारेमा छलफल भएको प्रधानमन्त्रीका परराष्ट्र मामिला सल्लाहकार डा. दिनेश भट्टराईले बताए । भुटानी शरणार्थीको विषय उच्चारण नगरे पनि सबै पुराना विषयमा छलफल भएको उनको भनाइ थियो । प्रधानमन्त्रीले तोग्बेलाई नेपाललाई मानव अधिकार परिषद्मा सघाउनसमेत आग्रह गरे ।
